CELEX: 32008R0219
Language: sk
Date: 2008-03-11 00:00:00
Title: Nariadenie Komisie (ES) č. 219/2008 z  11. marca 2008 , ktorým sa mení a dopíňa nariadenie Rady (ES) č. 423/2007 o reštriktívnych opatreniach voči Iránu

12.3.2008   
            
            
               SK
            
            
               Úradný vestník Európskej únie
            
            
               L 68/5
            
         
      NARIADENIE KOMISIE (ES) č. 219/2008
   z 11. marca 2008,
   ktorým sa mení a dopíňa nariadenie Rady (ES) č. 423/2007 o reštriktívnych opatreniach voči Iránu
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 423/2007 (1), a najmä na jeho článok 15 ods. 1 písm. c),
   keďže:
   
               (1)
            
            
               V prílohe IV k nariadeniu (ES) č. 423/2007 sú uvedené osoby, subjekty a orgány označené Bezpečnostnou radou Organizácie Spojených národov alebo výborom pre sankcie Bezpečnostnej rady OSN, na ktoré sa vzťahuje zmrazenie finančných prostriedkov a hospodárskych zdrojov podľa uvedeného nariadenia.
            
         
               (2)
            
            
               Dňa 3. marca 2008 Bezpečnostná rada OSN rozhodla o zmene a doplnení zoznamu osôb, subjektov a orgánov, na ktoré by sa malo vzťahovať zmrazenie finančných prostriedkov a hospodárskych zdrojov. Príloha IV by sa preto mala zodpovedajúcim spôsobom zmeniť a doplniť.
            
         
               (3)
            
            
               Články 8 písm. a), 9 a 11 písm. b) nariadenia (ES) č. 423/2007 sa odvolávajú na dátum, keď osobu, subjekt alebo orgán označil výbor pre sankcie, Bezpečnostná rada alebo Rada. Je vhodné ku každej položke zoznamu doplniť príslušný dátum.
            
         
               (4)
            
            
               S cieľom zabezpečiť účinnosť opatrení stanovených v tomto nariadení musí toto nariadenie nadobudnúť účinnosť bezodkladne,
            
         PRIJALA TOTO NARIADENIE:
   Článok 1
   Príloha IV k nariadeniu (ES) č. 423/2007 sa týmto nahrádza textom uvedeným v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 11. marca 2008
      
         
            Za Komisiu
         
         Eneko LANDÁBURU
         
         
            generálny riaditeľ pre vonkajšie vzťahy
         
      
   
   
      (1)  Ú. v. EÚ L 103, 20.4.2007, s. 1. Nariadenie naposledy zmenené a doplnené nariadením (ES) č. 116/2008 (Ú. v. EÚ L 35, 9.2.2008, s. 1).
   
      PRÍLOHA
      
         
            „PRÍLOHA IV
            Zoznam osôb, subjektov a orgánov uvedených v článku 7 ods. 1
            A.   Právnické osoby, subjekty a orgány
            
                        (1)
                     
                     
                        Abzar Boresh Kaveh Co. (alias BK Co.). Dátum označenia zo strany OSN: 3.3.2008. Ďalšie informácie: podieľa sa na výrobe komponentov do centrifúg.
                     
                  
                        (2)
                     
                     
                        Ammunition and Metallurgy Industries Group (alias a) AMIG; b) Ammunition Industries Group). Dátum označenia zo strany OSN: 24.3.2007. Ďalšie informácie: a) AMIG kontroluje subjekt 7th of Tir; b) AMIG vlastní a kontroluje Organizácia obranného priemyslu (Defence Industries Organisation, DIO).
                     
                  
                        (3)
                     
                     
                        Iránska organizácia pre atómovú energiu (Atomic Energy Organisation of Iran, AEOI). Dátum označenia zo strany OSN: 23.12.2006. Ďalšie informácie: podieľa sa na iránskom jadrovom programe.
                     
                  
                        (4)
                     
                     
                        Banka Sepah a banka Sepah International. Dátum označenia zo strany OSN: 24.3.2007. Ďalšie informácie: banka Sepah poskytuje podporu Organizácii leteckého a kozmického priemyslu (Aerospace Industries Organisation, AIO) a podriadeným subjektom vrátane priemyselnej skupiny Shahid Hemmat (Shahid Hemmat Industrial Group, SHIG) a priemyselnej skupiny Shahid Bagheri (Shahid Bagheri Industrial Group, SBIG).
                     
                  
                        (5)
                     
                     
                        Spoločnosti Barzagani Tejarat Tavanmad Saccal. Dátum označenia zo strany OSN: 3.3.2008. Ďalšie informácie: a) dcérska spoločnosť spoločnosti Saccal System; b) táto spoločnosť sa pokúšala zakúpiť citlivý tovar pre subjekt uvedený v rezolúcii 1737 (2006).
                     
                  
                        (6)
                     
                     
                        Cruise Missile Industry Group (alias Naval Defence Missile Industry Group). Dátum označenia zo strany OSN: 24.3.2007.
                     
                  
                        (7)
                     
                     
                        Organizácia obranného priemyslu (Defence Industries Organisation, DIO). Dátum označenia zo strany OSN: 23.12.2006. Ďalšie informácie: a) zastrešujúci subjekt pod dozorom ministerstva obrany, logistiky a branných síl (MODALF), niektoré jeho podriadené subjekty sa ako výrobcovia komponentov podieľajú na centrifúgovom programe, ako aj na programe balistických rakiet; b) podieľa sa na iránskom jadrovom programe.
                     
                  
                        (8)
                     
                     
                        Electro Sanam Company (alias a) E. S. Co.; b) E. X. Co.). Dátum označenia zo strany OSN: 3.3.2008. Ďalšie informácie: vedúca spoločnosť AIO, ktorá sa podieľa na programe balistických rakiet.
                     
                  
                        (9)
                     
                     
                        Stredisko pre výskum a výrobu jadrového paliva v Isfaháne (NFRPC) a Stredisko jadrových technológii v Isfaháne (ENTC). Dátum označenia zo strany OSN: 24.3.2007. Ďalšie informácie: sú súčasťou Spoločnosti pre výrobu a obstarávanie jadrového paliva Iránskej organizácie pre atómovú energiu (AEOI).
                     
                  
                        (10)
                     
                     
                        Ettehad Technical Group. Dátum označenia zo strany OSN: 3.3.2008. Ďalšie informácie: vedúca spoločnosť AIO, ktorá sa podieľa na programe balistických rakiet.
                     
                  
                        (11)
                     
                     
                        Fajr Industrial Group. Dátum označenia zo strany OSN: 23.12.2006. Ďalšie informácie: a) predtým Instrumentation Factory Plant; b) subjekt podriadený AIO; c) podieľa sa na iránskom programe balistických rakiet.
                     
                  
                        (12)
                     
                     
                        Farayand Technique. Dátum označenia zo strany OSN: 23.12.2006. Ďalšie informácie: a) podieľa sa na iránskom jadrovom programe (centrifúgovom programe); b) je uvedený v správach MAAE.
                     
                  
                        (13)
                     
                     
                        Industrial Factories of Precision (IFP) Machinery (alias Instrumentation Factories Plant). Dátum označenia zo strany OSN: 3.3.2008. Ďalšie informácie: využívaná zo strany AIO pri niektorých pokusoch o nadobúdanie iných spoločností.
                     
                  
                        (14)
                     
                     
                        Jabber Ibn Hayan. Dátum označenia zo strany EÚ: 24.4.2007 (OSN: 3.3.2008). Ďalšie informácie: laboratórium AEOI, ktoré sa podieľa na činnostiach palivového cyklu.
                     
                  
                        (15)
                     
                     
                        Joza Industrial Co. Dátum označenia zo strany OSN: 3.3.2008. Ďalšie informácie: vedúca spoločnosť AIO, ktorá sa podieľa na programe balistických rakiet.
                     
                  
                        (16)
                     
                     
                        Kala-Electric (alias Kalaye Electric). Dátum označenia zo strany OSN: 23.12.2006. Ďalšie informácie: a) dodávateľ pre jadrový komplex Natanz; b) podieľa sa na iránskom jadrovom programe.
                     
                  
                        (17)
                     
                     
                        Stredisko jadrového výskumu v Karaj. Dátum označenia zo strany OSN: 24.3.2007. Ďalšie informácie: súčasť výskumnej divízie AEOI.
                     
                  
                        (18)
                     
                     
                        Kavoshyar Company. Dátum označenia zo strany OSN: 24.3.2007. Ďalšie informácie: dcérska spoločnosť AEOI.
                     
                  
                        (19)
                     
                     
                        Khorasan Metallurgy Industries. Dátum označenia zo strany OSN: 3.3.2008. Ďalšie informácie: a) dcérska spoločnosť Ammunition Industries Group (AMIG), ktorá podlieha DIO; b) podieľa sa na výrobe komponentov do centrifúg.
                     
                  
                        (20)
                     
                     
                        Mesbah Energy Company. Dátum označenia zo strany OSN: 23.12.2006. Ďalšie informácie: a) dodávateľ pre výskumný reaktor A40 v Araku; b) podieľa sa na iránskom jadrovom programe.
                     
                  
                        (21)
                     
                     
                        Niru Battery Manufacturing Company. Dátum označenia zo strany OSN: 3.3.2008. Ďalšie informácie: a) dcérska spoločnosť DIO; b) jej úlohou je vyrábať energetické jednotky pre iránsku armádu vrátane raketových systémov.
                     
                  
                        (22)
                     
                     
                        Novin Energy Company (alias Pars Novin). Dátum označenia zo strany OSN: 24.3.2007. Ďalšie informácie: funguje v rámci AEOI.
                     
                  
                        (23)
                     
                     
                        Parchin Chemical Industries. Dátum označenia zo strany OSN: 24.3.2007. Ďalšie informácie: pobočka DIO.
                     
                  
                        (24)
                     
                     
                        Pars Aviation Services Company. Dátum označenia zo strany OSN: 24.3.2007. Ďalšie informácie: vykonáva údržbu lietadiel.
                     
                  
                        (25)
                     
                     
                        Pars Trash Company. Dátum označenia zo strany OSN: 23.12.2006. Ďalšie informácie: a) podieľa sa na iránskom jadrovom programe (na centrifúgovom programe); b) uvádza sa v správach MAAE.
                     
                  
                        (26)
                     
                     
                        Pishgam (Pioneer) Energy Industries. Dátum označenia zo strany OSN: 3.3.2008. Ďalšie informácie: spoločnosť sa podieľala na výstavbe zariadenia na konverziu uránu v Isfaháne.
                     
                  
                        (27)
                     
                     
                        Qods Aeronautics Industries. Dátum označenia zo strany OSN: 24.3.2007. Ďalšie informácie: vyrába nepilotované vzdušné dopravné prostriedky (UAV), padáky, padákové klzáky, motory pre padákové klzáky atď.
                     
                  
                        (28)
                     
                     
                        Sanam Industrial Group. Dátum označenia zo strany OSN: 24.3.2007. Ďalšie informácie: subjekt podriadený AIO.
                     
                  
                        (29)
                     
                     
                        Safety Equipment Procurement (SEP). Dátum označenia zo strany OSN: 3.3.2008. Ďalšie informácie: vedúca spoločnosť AIO, ktorá sa podieľa na programe balistických rakiet.
                     
                  
                        (30)
                     
                     
                        7th of Tir. Dátum označenia zo strany OSN: 23.12.2006. Ďalšie informácie: a) subjekt podriadený DIO, ktorý sa všeobecne považuje za subjekt, ktorý sa priamo podieľa na iránskom jadrovom programe; b) podieľa sa na iránskom jadrovom programe.
                     
                  
                        (31)
                     
                     
                        Shahid Bagheri Industrial Group (SBIG). Dátum označenia zo strany OSN: 23.12.2006. Ďalšie informácie: a) subjekt podriadený AIO; b) podieľa sa na iránskom programe balistických rakiet.
                     
                  
                        (32)
                     
                     
                        Shahid Hemmat Industrial Group (SHIG). Dátum označenia zo strany OSN: 23.12.2006. Ďalšie informácie: a) subjekt podriadený AIO; b) podieľa sa na iránskom programe balistických rakiet.
                     
                  
                        (33)
                     
                     
                        Sho’a’ Aviation. Dátum označenia zo strany OSN: 24.3.2007. Ďalšie informácie: vyrába ultraľahké lietadlá.
                     
                  
                        (34)
                     
                     
                        TAMAS Company. Dátum označenia zo strany EÚ: 24.4.2007 (OSN: 3.3.2008). Ďalšie informácie: a) podieľa sa činnostiach súvisiacich s obohacovaním uránu; b) TAMAS je zastrešujúcim orgánom pre štyri dcérske spoločnosti, z ktorých jedna sa venuje činnostiam od ťažby po koncentrovanie uránu a ďalšia spracovaniu a obohacovaniu uránu a nakladaniu s odpadom.
                     
                  
                        (35)
                     
                     
                        Ya Mahdi Industries Group. Dátum označenia zo strany OSN: 24.3.2007. Ďalšie informácie: subjekt podriadený AIO.
                     
                  B.   Fyzické osoby
            
                        (1)
                     
                     
                        Fereidoun Abbasi-Davani. Dátum označenia zo strany OSN: 24.3.2007. Ďalšie informácie: vedúci vedecký pracovník ministerstva obrany a logistickej podpory ozbrojených síl (MODAFL) s prepojením na Inštitút aplikovanej fyziky. Úzko spolupracuje s Mohsenom Fakhrizadehom-Mahabadim.
                     
                  
                        (2)
                     
                     
                        Dawood Agha-Jani. Funkcia: riaditeľ jadrového komplexu (Natanz). Dátum označenia zo strany OSN: 23.12.2006. Ďalšie informácie: podieľa sa na iránskom jadrovom programe.
                     
                  
                        (3)
                     
                     
                        Ali Akbar Ahmadian. Hodnosť: viceadmirál. Funkcia: náčelník spoločného štábu iránskych revolučných gárd (IRGC). Dátum označenia zo strany OSN: 24.3.2007.
                     
                  
                        (4)
                     
                     
                        Amir Moayyed Alai. Dátum označenia zo strany EÚ: 24.4.2007 (OSN: 3.3.2008). Ďalšie informácie: podieľa sa na riadení montáže a konštrukcie centrifúg.
                     
                  
                        (5)
                     
                     
                        Behman Asgarpour. Funkcia: prevádzkový vedúci (Arak) Dátum označenia zo strany OSN: 23.12.2006. Ďalšie informácie: podieľa sa na iránskom jadrovom programe.
                     
                  
                        (6)
                     
                     
                        Mohammad Fedai Ashiani. Dátum označenia zo strany EÚ: 24.4.2007 (OSN: 3.3.2008). Ďalšie informácie: podieľa sa na výrobe uhličitanu ammónno-uránového a riadení komplexu na obohacovanie uránu v Natanze.
                     
                  
                        (7)
                     
                     
                        Abbas Rezaee Ashtiani. Dátum označenia zo strany OSN: 3.3.2008. Ďalšie informácie: vyššie postavený pracovník úradu AEOI pre záležitosti prieskumu a ťažby.
                     
                  
                        (8)
                     
                     
                        Bahmanyar Morteza Bahmanyar. Funkcia: vedúci oddelenia financií a rozpočtu, AIO. Dátum označenia zo strany OSN: 23.12.2006. Ďalšie informácie: podieľa sa na iránskom programe balistických rakiet.
                     
                  
                        (9)
                     
                     
                        Haleh Bakhtiar. Dátum označenia zo strany EÚ: 24.4.2007 (OSN: 3.3.2008). Ďalšie informácie: podieľa sa na výrobe horčíka s koncentráciou 99,9 %.
                     
                  
                        (10)
                     
                     
                        Morteza Behzad. Dátum označenia zo strany EÚ: 24.4.2007 (OSN: 3.3.2008). Ďalšie informácie: podieľa sa na výrobe súčastí do centrifúg.
                     
                  
                        (11)
                     
                     
                        Ahmad Vahid Dastjerdi. Funkcia: riaditeľ AIO. Dátum označenia zo strany OSN: 23.12.2006. Ďalšie informácie: podieľa sa na iránskom programe balistických rakiet.
                     
                  
                        (12)
                     
                     
                        Ahmad Derakhshandeh. Funkcia: predseda predstavenstva a výkonný riaditeľ banky Sepah. Dátum označenia zo strany OSN: 24.3.2007.
                     
                  
                        (13)
                     
                     
                        Mohammad Eslami. Hodnosť: Dátum označenia zo strany OSN: 3.3.2008. Ďalšie informácie: riaditeľ Vzdelávacieho a výskumného inštitútu pre obranný priemysel.
                     
                  
                        (14)
                     
                     
                        Reza-Gholi Esmaeli. Funkcia: vedúci oddelenia obchodu a medzinárodných vzťahov, AIO. Dátum označenia zo strany OSN: 23.12.2006. Ďalšie informácie: podieľa sa na iránskom programe balistických rakiet.
                     
                  
                        (15)
                     
                     
                        Mohsen Fakhrizadeh-Mahabadi. Dátum označenia zo strany OSN: 24.3.2007. Ďalšie informácie: vedúci vedecký pracovník MODAFL a bývalý riaditeľ Výskumného strediska fyziky (PHRC).
                     
                  
                        (16)
                     
                     
                        Mohammad Hejazi. Hodnosť: brigádny generál. Funkcia: veliteľ síl odporu Bassij. Dátum označenia zo strany OSN: 24.3.2007.
                     
                  
                        (17)
                     
                     
                        Mohsen Hojati. Funkcia: riaditeľ priemyselnej skupiny Fajr (Fajr Industrial Group). Dátum označenia zo strany OSN: 24.3.2007.
                     
                  
                        (18)
                     
                     
                        Seyyed Hussein Hosseini. Dátum označenia zo strany EÚ: 24.4.2007 (OSN: 3.3.2008). Ďalšie informácie: pracovník AEOI, ktorý sa podieľa na výskumnom projekte reaktoru využívajúceho ťažkú vodu v Araku.
                     
                  
                        (19)
                     
                     
                        M. Javad Karimi Sabet. Dátum označenia zo strany EÚ: 24.4.2007 (OSN: 3.3.2008). Ďalšie informácie: Riaditeľ spoločnosti Novin Energy Company, ktorá je označená v rámci rezolúcie 1747 (2007).
                     
                  
                        (20)
                     
                     
                        Mehrdada Akhlaghi Ketabachi. Funkcia: riaditeľ priemyselnej skupiny Shahid Bagheri (Shahid Bagheri Industrial Group – SBIG). Dátum označenia zo strany OSN: 24.3.2007.
                     
                  
                        (21)
                     
                     
                        Ali Hajinia Leilabadi. Funkcia: generálny riaditeľ Mesbah Energy Company. Dátum označenia zo strany OSN: 23.12.2006. Ďalšie informácie: podieľa sa na iránskom jadrovom programe.
                     
                  
                        (22)
                     
                     
                        Naser Maleki. Funkcia: riaditeľ priemyselnej skupiny Shahid Hemmat (Shahid Hemmat Industrial Group – SHIG). Dátum označenia zo strany OSN: 24.3.2007. Ďalšie informácie: Naser Maleki je zároveň pracovníkom MODAFL a je poverený dohľadom nad programom balistických rakiet Shahab-3. Shahab-3 je iránska balistická raketa dlhého doletu, ktorá je v súčasnosti vo výzbroji Iránu.
                     
                  
                        (23)
                     
                     
                        Hamid-Reza Mohajerani. Dátum označenia zo strany EÚ: 24.4.2007 (OSN: 3.3.2008). Ďalšie informácie: podieľa sa na riadení výroby v zariadení na konverziu uránu (Uranium Conversion Facility – UCF) v Isfaháne.
                     
                  
                        (24)
                     
                     
                        Jafar Mohammadi. Funkcia: technický poradca AEOI (zodpovedný za riadenie výroby ventilov pre centrifúgy). Dátum označenia zo strany OSN: 23.12.2006. Ďalšie informácie: podieľa sa na iránskom jadrovom programe.
                     
                  
                        (25)
                     
                     
                        Ehsan Monajemi. Funkcia: vedúci projektu výstavby závodu, Natanz. Dátum označenia zo strany OSN: 23.12.2006. Ďalšie informácie: podieľa sa na iránskom jadrovom programe.
                     
                  
                        (26)
                     
                     
                        Mohammad Reza Naqdi. Hodnosť: brigádny generál. Dátum označenia zo strany OSN: 3.3.2008. Ďalšie informácie: bývalý zástupca generálneho štábu ozbrojených síl pre logistiku a priemyselný výskum/vedúci štátneho ústredia proti pašovaniu, ktorý sa podieľal na snahách s cieľom obísť sankcie uvalené rezolúciami 1737 (2006) a 1747 (2007).
                     
                  
                        (27)
                     
                     
                        Houshang Nobari. Dátum označenia zo strany EÚ: 24.4.2007 (OSN: 3.3.2008). Ďalšie informácie: Podieľa sa na riadení komplexu na obohacovanie uránu v Natanze.
                     
                  
                        (28)
                     
                     
                        Mohammad Mehdi Nejad Nouri. Hodnosť: generálporučík. Funkcia: rektor Univerzity obranných technológií Maleka Ashtara. Dátum označenia zo strany OSN: 23.12.2006. Ďalšie informácie: Katedra chémie Univerzity obranných technológií Maleka Ashtara je prepojená s ministerstvom obrany, logistiky a branných síl (MODALF) a vykonávala experimenty s berýliom. Podieľa sa na iránskom jadrovom programe.
                     
                  
                        (29)
                     
                     
                        Mohammad Qannadi. Funkcia: viceprezident AEOI pre výskum a vývoj. Dátum označenia zo strany OSN: 23.12.2006. Ďalšie informácie: podieľa sa na iránskom jadrovom programe.
                     
                  
                        (30)
                     
                     
                        Amir Rahimi. Funkcia: riaditeľ Strediska pre výskum a výrobu jadrového paliva v Isfaháne. Dátum označenia zo strany OSN: 24.3.2007. Ďalšie informácie: Stredisko pre výskum a výrobu jadrového paliva v Isfaháne je súčasťou Spoločnosti pre výrobu a obstarávanie jadrového paliva Iránskej organizácie pre atómovú energiu (AEOI), ktorá sa podieľa na činnostiach súvisiacich s obohacovaním uránu.
                     
                  
                        (31)
                     
                     
                        Abbas Rashidi. Dátum označenia zo strany EÚ: 24.4.2007 (OSN: 3.3.2008). Ďalšie informácie: podieľa sa na obohacovaní uránu v Natanze.
                     
                  
                        (32)
                     
                     
                        Morteza Rezaie. Hodnosť: brigádny generál. Funkcia: zástupca veliteľa IRGC. Dátum označenia zo strany OSN: 24.3.2007.
                     
                  
                        (33)
                     
                     
                        Morteza Safari. Hodnosť: kontreadmirál. Funkcia: veliteľ námorných síl IRGC. Dátum označenia zo strany OSN: 24.3.2007.
                     
                  
                        (34)
                     
                     
                        Yahya Rahim Safavi. Hodnosť: generálmajor. Funkcia: veliteľ, IRGC (Pasdaran). Dátum označenia zo strany OSN: 23.12.2006. Ďalšie informácie: podieľa sa na iránskom jadrovom programe, ako aj na programe balistických rakiet.
                     
                  
                        (35)
                     
                     
                        Seyed Jaber Safdari. Dátum označenia zo strany OSN: 24.3.2007. Ďalšie informácie: riaditeľ zariadenia na obohacovanie uránu v Natanze.
                     
                  
                        (36)
                     
                     
                        Hosein Salimi. Hodnosť: generál. Funkcia: veliteľ vzdušných síl, IRGC (Pasdaran). Dátum označenia zo strany OSN: 23.12.2006. Ďalšie informácie: podieľa sa na iránskom programe balistických rakiet.
                     
                  
                        (37)
                     
                     
                        Qasem Soleimani. Hodnosť: brigádny generál. Funkcia: veliteľ síl Qods. Dátum označenia zo strany OSN: 24.3.2007.
                     
                  
                        (38)
                     
                     
                        Ghasem Soleymani. Dátum označenia zo strany OSN: 3.3.2008. Ďalšie informácie: riaditeľ prevádzky ťažby uránu v uránovej bani v Saghande.
                     
                  
                        (39)
                     
                     
                        Mohammad Reza Zahedi. Hodnosť: brigádny generál. Funkcia: veliteľ pozemných síl IRGC. Dátum označenia zo strany OSN: 24.3.2007.
                     
                  
                        (40)
                     
                     
                        General Zolqadr. Funkcia: námestník ministra vnútra pre otázky bezpečnosti, dôstojník IRGC. Dátum označenia zo strany OSN: 24.3.2007.“